Nyaa Torrents

RRC 
Nyaa Torrents () (dinamakan sempena kata tiru bunyi Jepun untuk bunyi kucing 'miau') adalah laman web BitTorrent yang menumpukan pada media Asia Timur (Jepun, Cina, dan Korea). Nyaa Torrents merupakan salah satu indeks torrent yang khusus untuk anime. tu Yuan

Sejarah 
Pada tahun 2011, beberapa pengguna laman web ini telah disaman atas pelanggaran hak cipta. Laman web ini juga telah menjadi sasaran keatas serangan DDoS terbesar pada awal September 2014. 

Pada 1 Mei 2017, nama domain .se, .eu dan .org mereka telah dinyahaktifkan, dan moderator laman web tersebut kemudian mengesahkan bahawa pemiliknya menyahaktifkannya secara sukarela. Pada minggu-minggu yang berikutnya, beberapa fork (cabang) yang mana sebahagiannya berdasarkan kod Nyaa dan pangkalan data torrents telah dibuat, masing-masing menggunakan nama 'nyaa'.

Dalam kenyataan rasmi soalan lazim yang disiarkan oleh komuniti Nyaa, dikatakan bahawa beberapa data antara 2016 hingga Mei 2017 telah hilang dan tidak ada sandaran pangkalan data Nyaa yang boleh dipercayai pada jangka masa tersebut.

Pada bulan Jun 2017 TorrentFreak melaporkan bahawa Goodlabs yang berasaskan dari Jerman, telah membuat laman web .eu versi tiruan dengan cubaan ingin membuatkan pengguna memuat turun perisian hasad.

Dari bulan Mac 2021, hanya satu cabangan sahaja yang tinggal iaitu .si.

Laman Sesawang

Peraturan laman sesawang 

Laman ini mempunyai peraturan pada sumber video yang dikongsi, contohnya pada video DVD hanya terhad kepada 1024×576p, manakala UHD pula terhad sehingga 3840×2160p. Ini bagi memastikan kualiti asli video terpelihara.

Pengguna tidak boleh menambah tera air atau merendahkan kualiti menjadi lebih teruk dengan mengekod video. "Kiriman sampah" secara berterusan akan mengakibatkan pengguna disekat. Kandungan pula terhad kepada Cina, Jepun dan Korea sahaja.

Pengelasan 
Pengelasan dibahagikan kepada Anime, Audio, Sastera, Aksi Langsung, Gambar, dan Perisian. Masing-masing juga mempunyai pembahagian tersendiri, contohnya Audio dibahagikan kepada mampatan nirhilang dan hilang.

Pengguna juga boleh menggunakan Penapisan yang akan menapis torrent dari pemuat naik yang terpercaya dan bukan dibuat semula.

Masukan 
Masukan yang dimuat naik dikelaskan kepada hijau, merah, jingga dan kelabu. Masukan hijau adalah torrent dari pemuat naik yang dipercayai. Masukan merah adalah yang dibuat semula seperti berikut:

 Dikodsemula dari terbitan asal.
 Dimultipleks semula dari pemuat naik asal demi membaik pulih atau tujuan paparan kekal sari kata (hardsub).
 Muat naik semula dari terbitan asal dengan nama bukan lagi yang asal.
 Muat naik semula dari terbitan asal dengan fail yang hilang atau tidak berkaitan.

Masukan jingga adalah himpunan atau kumpulan keseluruhan siri dan masukan kelabu adalah torrent yang tersembunyi.

Rujukan 
 
Kebudayaan Asia Timur
Laman web anime dan manga
Laman web BitTorrent